ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՀԱՆՐԱՊԵՏՈՒԹՅԱՆ ՏՈՆԻ ԱՌԹԻՎ

Սիրելի հայրենակիցներ, Արտաշատ միավորված համայնքի սիրելի բնակիչներ, ջերմորեն շնորհավորում եմ բոլորիս` Հայաստանի Առաջին Հանրապետության տոնի առթիվ:

Այսօր մենք տոնում ենք մեր պատմության ամենափառահեղ իրադարձություններից մեկը՝ Առաջին Հանրապետության հիմնադրման օրը, որն հռչակվեց 1918 թվականի մայիսի 28-ին՝ Սարդարապատի, Բաշ-Ապարանի, Ղարաքիլիսայի հերոսամարտերից հետո:

Հայոց անկախ պետականության վերականգնումը շրջադարձային եղավ և նոր էջ բացեց հայ ժողովրդի նորագույն պատմության մեջ: Այն դարձավ հաղթանակի, վերածննդի ու ազատության խորհրդանիշ յուրաքանչյուր հայի համար: Հայ ժողովուրդն աննկարագրելի ինքնազոհողությամբ ու սխրանքներով նվաճեց անկախ պետականություն ունենալու իրավունքը:

Այսօր էլ մայիսի 28-ի խորհուրդը մեկն է՝ միասնական լինելու դեպքում մենք իսկապես անպարտելի ենք:

Մեր խոնարհումը բոլոր նրանց, ովքեր ընկան հերոսամարտերում:

Փառք ու պատիվ բոլոր ժամանակներում հայրենիքի համար իրենց կյանքը նվիրաբերած բոլոր անմահներին:

Կրկին շնորհավորում եմ այս պայծառ ու կարևոր տոնի առթիվ: Մաղթում եմ, որ այսուհետ ևս արժեքավոր այս տոնի խորհուրդն առաջնորդի մեր ժողովրդին, լույսով ու հավատով լցնի բոլոր սրտերը: Թող մայիսյան հաղթանակները հայրենասիրության, ազատ ու անկախ ապրելու, արարելու, միաբանվելու և նոր մարտահրավերներ հաղթահարելու ուղենիշ լինեն մեզ համար:

Շնորհավոր Հայաստանի Առաջին Հանրապետության հիմնադրման օրը: